CELEX: 32010D0249
Language: da
Date: 2010-04-30 00:00:00
Title: 2010/249/: Kommissionens afgørelse af 30. april 2010 om vedtagelse af en finansieringsafgørelse for 2010 om en forberedende foranstaltning vedrørende kontrolsteder

1.5.2010   
            
            
               DA
            
            
               Den Europæiske Unions Tidende
            
            
               L 110/32
            
         KOMMISSIONENS AFGØRELSE
   af 30. april 2010
   om vedtagelse af en finansieringsafgørelse for 2010 om en forberedende foranstaltning vedrørende kontrolsteder
   (2010/249/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1), særlig artikel 49, stk. 6, indledningen og litra b), samt artikel 75, stk. 2,
   under henvisning til Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2) (i det følgende benævnt »gennemførelsesbestemmelserne«), særlig artikel 90, og
   ud fra følgende betragtninger:
   
               (1)
            
            
               I meddelelsen fra Kommissionen til Europa-Parlamentet og Rådet om en EF-handlingsplan for dyrebeskyttelse og dyrevelfærd (2006-2010) (3) fastsættes det, at et af indsatsområderne skal være højnelse af de nuværende minimumsnormer for dyrebeskyttelse og dyrevelfærd i tråd med nye videnskabelige data og socioøkonomiske vurderinger samt sikring af effektiv håndhævelse.
            
         
               (2)
            
            
               I EU-lovgivningen er der med henblik på beskyttelse af bestemte kategorier af befordrede dyrs velfærd fastsat krav vedrørende længste transporttider, hvorefter dyrene skal aflæsses, fodres og vandes samt have hvile. Sådanne obligatoriske pauser under transport af dyr over lange afstande vil finde sted på kontrolsteder som defineret i artikel 1, stk. 1, i Rådets forordning (EF) nr. 1255/97 af 25. juni 1997 om fællesskabskriterier for kontrolsteder (4).
            
         
               (3)
            
            
               Det øgede antal dyr, der skal transporteres ad landevejen over lange afstande, har medført et behov for forbedrede kontrolsteder. Det er nødvendigt at fastsætte kvalitetskriterier for kontrolsteder gennem en høring af de berørte parter og indhentning af teknisk ekspertrådgivning og bestemme, hvilke EU-dækkende strategier der bør lægges.
            
         
               (4)
            
            
               Desuden mangler der nogle steder kontrolsteder, og en række eksisterende kontrolsteder er af ringe kvalitet. Der bør derfor iværksættes en forberedende foranstaltning, herunder opførelse eller istandsættelse af visse kontrolsteder.
            
         
               (5)
            
            
               I 2008 offentliggjorde Kommissionen en indkaldelse af forslag vedrørende en lignende forberedende foranstaltning, men ingen af de modtagne forslag opfyldte minimumskravene i indkaldelsen på grund af utilstrækkelige oplysninger om projekternes økonomiske bæredygtighed og om kilden til medfinansiering.
            
         
               (6)
            
            
               Ved Kommissionens afgørelse 2009/755/EF af 13. oktober 2009 om vedtagelse af en finansieringsafgørelse for 2009 om en forberedende foranstaltning vedrørende kontrolsteder (5) blev den forberedende foranstaltning opdelt i to faser: først en indledende undersøgelse omfattet af en indkøbsaftale og dernæst tilskud.
            
         
               (7)
            
            
               I 2009 påbegyndtes den i afgørelse 2009/755/EF fastsatte indledende undersøgelse, som har til formål at indsamle oplysninger om kontrolstedernes nuværende status samt definere kvalitetskriterier for kontrolsteder af høj kvalitet. Denne undersøgelse skal også fastlægge økonomiske kriterier for tilskud til passende istandsættelse eller opførelse af kontrolsteder af høj kvalitet. Undersøgelsens resultater forventes at foreligge i maj 2010, og proceduren for tilskud som fastsat i afgørelse 2009/755/EF påbegyndes på grundlag af de kriterier, der fastlægges i undersøgelsen.
            
         
               (8)
            
            
               EU bør fortsat finansiere den pågældende forberedende foranstaltning. I Den Europæiske Unions almindelige budget for 2010 har budgetmyndigheden afsat 2 000 000 EUR til en forberedende foranstaltning vedrørende kontrolsteder.
            
         
               (9)
            
            
               Denne afgørelse er en finansieringsafgørelse, jf. artikel 75, stk. 2, i forordning (EF, Euratom) nr. 1605/2002 og artikel 90 i Kommissionens forordning (EF, Euratom) nr. 2342/2002.
            
         
               (10)
            
            
               I henhold til artikel 83 i forordning (EF, Euratom) nr. 1605/2002 skal udgifter fastsættes, anvises og betales inden for de tidsfrister, der fastsættes i gennemførelsesbestemmelserne.
            
         
               (11)
            
            
               Med henblik på anvendelsen af denne afgørelse bør »væsentlig ændring« defineres i overensstemmelse med artikel 90, stk. 4, i forordning (EF, Euratom) nr. 2342/2002 —
            
         VEDTAGET DENNE AFGØRELSE:
   Artikel 1
   Herved vedtages den forberedende foranstaltning, der er beskrevet i bilaget (i det følgende benævnt »den forberedende foranstaltning«).
   Artikel 2
   Ved anvendelsen af denne afgørelse gælder definitionen af »kontrolsted« i artikel 1, stk. 1, i forordning (EF) nr. 1255/97.
   Artikel 3
   EU-tilskuddet til gennemførelse af den forberedende foranstaltning er på højst 2 000 000 EUR og finansieres over budgetpost 17 04 03 03 i Den Europæiske Unions almindelige budget for 2010.
   Artikel 4
   1.   Den anvisningsberettigede kan foretage ændringer i forhold til denne afgørelse, som ikke betragtes som væsentlige, jf. artikel 90, stk. 4, i forordning (EF, Euratom) nr. 2342/2002, i overensstemmelse med princippet om forsvarlig økonomisk forvaltning og om proportionalitet.
   2.   Kumulerede ændringer af de beløb, der er tildelt foranstaltningerne omfattet af den forberedende foranstaltning, og som ikke overstiger 10 % af det i artikel 3 i denne afgørelse anførte maksimale tilskud, betragtes ikke som væsentlige, jf. artikel 90, stk. 4, i forordning (EF, Euratom) nr. 2342/2002, forudsat at de ikke i betydelig grad påvirker arbejdsprogrammets karakter og målsætninger.
   
      Udfærdiget i Bruxelles, den 30. april 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 248 af 16.9.2002, s. 1.
   
      (2)  EFT L 357 af 31.12.2002, s. 1.
   
      (3)  KOM(2006) 13 endelig.
   
      (4)  EFT L 174 af 2.7.1997, s. 1.
   
      (5)  EUT L 269 af 14.10.2009, s. 26.
   
      BILAG
      
         FORBEREDENDE FORANSTALTNING VEDRØRENDE KONTROLSTEDER FOR 2010
      
      1.1.   Indledning
      
      Denne forberedende foranstaltning omfatter en gennemførelsesforanstaltning i 2010.
      På grundlag af den forberedende foranstaltnings målsætninger gives tilskud til opførelse eller istandsættelse af kontrolsteder (gennemføres ved indirekte central forvaltning), som fastsættes til: 2 000 000 EUR.
      1.2.   Tilskud til opførelse eller istandsættelse af kontrolsteder
      
      Tilskud ydes på grundlag af en skriftlig aftale (»tilskudsaftale«).
      RETSGRUNDLAG
      Forberedende foranstaltning, jf. artikel 49, stk. 6, litra b), i forordning (EF, Euratom) nr. 1605/2002.
      BUDGETPOST
      17 04 03 03
      PRIORITETERNE FOR ÅRET, DE MÅL, SOM SKAL OPFYLDES, OG DE FORVENTEDE RESULTATER
      Det øgede antal dyr, der skal transporteres ad landevejen over lange afstande, har medført et behov for forbedrede kontrolsteder, hvor dyrene skal hvile. Af hensyn til dyresundheden og dyrevelfærden har det været nødvendigt at træffe særlige foranstaltninger, for at dyrene undgår stress, samtidig med at spredning af infektionssygdomme undgås. Den forberedende foranstaltning har til formål at øge anvendelsen af kontrolsteder og fremme kontrolsteder af høj kvalitet. Den pågældende forberedende foranstaltning er en opfølgning af en tidligere forberedende foranstaltning, som er fastsat i afgørelse 2009/755/EF.
      BESKRIVELSE AF OG FORMÅL MED GENNEMFØRELSESFORANSTALTNINGEN
      Den forberedende foranstaltning omfatter opførelse eller istandsættelse af kontrolsteder af høj kvalitet med henblik på at validere en forsøgscertificeringsordning på grundlag af resultaterne af gennemførlighedsundersøgelsen, der blev iværksat i 2009 i henhold til afgørelse 2009/755/EF. Den forberedende foranstaltning forventes at fremme en økonomisk bæredygtig certificeringsordning for kontrolsteder af høj kvalitet med henblik på at forbedre velfærden for dyr, der transporteres over lange afstande.
      GENNEMFØRELSE
      Gennemførelsen varetages direkte af Generaldirektoratet for Sundhed og Forbrugere.
      TIDSPLAN OG VEJLEDENDE BELØB FOR INDKALDELSEN AF FORSLAG/DIREKTE TILDELING
      Der offentliggøres én indkaldelse af forslag (2 000 000 EUR).
      Den forberedende foranstaltning skal gennemføres inden for 24 måneder efter underskrivelsen af tilskudsaftalen.
      Indkaldelsen af forslag iværksættes, når gennemførlighedsundersøgelsen, jf. afsnit 1.2 i afgørelse 2009/755/EF, er fuldt gennemført, hvilket forventes at være inden udgangen af maj 2010.
      MAKSIMAL SAMFINANSIERINGSSATS
      70 %
      VIGTIGSTE UDVÆLGELSES- OG TILDELINGSKRITERIER
      
         Udvælgelseskriterier
      
      
                  —
               
               
                  Ansøgerens finansielle kapacitet:
                  
                              —
                           
                           
                              Ansøgere skal kunne dokumentere, at de har finansiel kapacitet til at gennemføre den foranstaltning, der skal finansieres.
                           
                        
                              —
                           
                           
                              Ansøgere skal kunne dokumentere, at de råder over de nødvendige egne ressourcer som supplement til den EU-medfinansiering, der ansøges om, og at de kan varetage den fornødne likviditetsstyring i forbindelse med forvaltningen af projektet. Et tilskud til en tilskudsmodtager må ikke være større end modtagerens samlede egenkapital og langfristede gæld.
                           
                        
            
                  —
               
               
                  Ansøgerens tekniske og faglige kapacitet:
                  
                              —
                           
                           
                              Ansøgere skal have teknisk og faglig kapacitet til at gennemføre den foranstaltning, der skal samfinansieres. De skal kunne fremlægge dokumentation for deres viden og erfaring inden for dyrerelateret infrastruktur og dyretransport. De skal kunne fremlægge certificeringer og beskrivelser af de projekter og aktiviteter, de har gennemført i de seneste tre år inden datoen for deres ansøgning, og især for projekter, der er relevante for denne foranstaltning (transport eller hold af dyr, opførelse af dyrerelateret infrastruktur). De skal indgive et detaljeret cv for hvert medlem af konsortiet og dokumentation for projektlederens ledelseskompetencer, herunder vedkommendes uddannelsesmæssige baggrund, eksamensbeviser og grader, faglige erfaring, forskningsarbejde og offentliggjorte værker.
                           
                        
                              —
                           
                           
                              Ansøgere skal kunne dokumentere, at de organisationer, der indgiver ansøgning i forbindelse med foranstaltningen, bakker fuldt op om projektets målsætninger og støtter princippet om at udarbejde en certificeringsordning for kontrolsteder, som skal indføres ved foranstaltningen. De skal forelægge dokumentation for de kontakter og internationale berørte parter, de påtænker at rådføre sig med, særlig hvad angår certificering, og hvis ressourcer de påtænker at trække på under udførelsen af den forberedende foranstaltning.
                           
                        
            
         Tildelingskriterier
      
      Der anvendes følgende almindelige tildelingskriterier:
      
                  —
               
               
                  forsvarligheden af fremgangsmåden (20 %)
               
            
                  —
               
               
                  arbejdets tilrettelæggelse, og i hvor høj grad de kompetente myndigheder og/eller organisationer i de medlemsstater, der er omfattet af foranstaltningen, er involveret i arbejdet (30 %)
               
            
                  —
               
               
                  projektets relevans på EU-plan og multiplikatoreffekten (30 %)
               
            
                  —
               
               
                  projektets omkostningseffektivitet (20 %).
               
            TILSKUDSTYPE
      Skriftlig aftale